Am scris carti in diferite directii, care reflectau preocuparile mele din momentele respective. Am vrut sa-i lamuresc pe altii ce-am gasit in domeniul limbii italiene si am elaborat o gramatica, niste dictionare. Am vrut sa protestez in legatura cu anumite lucruri pe care le-am constatat in literatura contemporana, in imaginea public a unor autori romani, si m-am exprimat in polemici. Am vrut sa intocmesc o sinteza academica asupra literaturii romane de azi si am facut o cercetare doctorala despre criticul Nicolae Manolescu. Am vrut sa le povestesc altora ce scriitor urias e Dante Alighieri si am publicat deja doua carti despre el, altele le scriu in continuare. In aceleasi directii tematice se misca insemnarile mele pe blog din perioada 2014-2017, incluse aici, in al cincilea volum al seriei, dupa Viata de zi cu zi, Exercitii de singuratate, Tutti frutti si Uriase lucruri mici. Starile de spirit ale unui scriitor sint sentimente care, modelate cu ajutorul mintii, devin graunte pe cimpia sociala. - Laszlo Alexandru